கேள்வி: சுக்னு மொசின் பற்றி தகவல் சொல்.
பதில்: சையதா மைமனாத்து மொசின்(Syeda Maimanat Mohsin பிறப்பு 1959), பொதுவாக சுக்னு மொசின் என்று அறியப்படும் இவர், ஒரு பாக்கித்தான் அரசியல்வாதி மற்றும் பத்திரிக்கையாளர் , சமூக செயற்பாட்டாளர் ஆவார், இவர் பஞ்சாபின் மாகாண சட்டமன்றத்தின் தற்போதைய சுயாதீன உறுப்பினராக உள்ளார். முன்னதாக, இவர் ''தி ஃப்ரைடே டைம்ஸின்'' ஆசிரியராகப் பணியாற்றினார். ''இவர் முன்பு சுக்னு'' என்ற பெயரிடப்பட்ட வாராந்திர பேச்சுப் போட்டியை நடத்தினார். ஒரு செல்வந்த பஞ்சாபி குடும்பத்தில் பிறந்த மொசின் கேம்பிரிச்சுப் பல்கலைக்கழகம் சட்டம் பயின்றார், அங்கு இவர் பத்திரிகையாளர், தனது கணவருமான நஜம் சேதியை 1983 ஆம் ஆண்டில் சந்தித்தார். 1999 ஆம் ஆண்டில், இவரின் கணவர், ''ஃப்ரைடே டைம்ஸின்'' தலைமை ஆசிரியரான நஜம் சேதி நவாஸ் ஷெரீப் அரசாங்கத்தால் ஒரு பத்திரிகையாளராக பணியாற்றியதற்காக கைது செய்யப்பட்டார். ஒரு மாதமும் குற்றச்சாட்டு பதிவு செய்யப்படாமல் இருந்தார், இதனால் மொசின் விடுதலைக்கான சர்வதேச பிரச்சாரத்தைத் தொடங்கினார். அந்த ஆண்டு, இவருக்கும் இவரின் கணவர் சேதிக்கும், பத்திரிக்கையாளர்களைப் பாதுகாக்கும் குழுவின் சார்பாக சர்வதேச பத்திரிகை சுதந்திர விருது வழங்கப்பட்டது. இவர் 2018 தேர்தலில் ஒகாரா மாவட்டத்தின் பிபி 184 தொகுதியில் இருந்து 62,506 வாக்குகள் பெற்று வெற்றி பெற்றார்.
கேள்வி: சுக்னு மொசின் - ஆரம்பகால வாழ்க்கை மற்றும் கல்வி என்பது என்ன?
பதில்: இவர் சைய்தா மைமனாத் மொஹ்சினாக ஒரு நிலப்பிரபுத்துவ குடும்பத்தில் பிறந்தார். லாகூரில் உள்ள ஜீசஸ் அண்ட் மேரி மாடப்பள்ளியில் இருந்து தனது ஆரம்பக் கல்வியைப் பெற்றார் மற்றும் ''மோரெட்டன் ஹால் பள்ளியில்'' தனது உயர்கல்வியினை முடித்தார். கேம்பிரிச்சுப் பல்கலைக்கழகம் சட்டப் பிரிவில் பட்டம் பெற்றார் மற்றும் லண்டனில் உள்ள கிரேஸ் விடுதியில் உள்ள வழக்குரைஞர் அவைக்கு அழைக்கப்பட்டார்.
கேள்வி: சுக்னு மொசின் - பத்திரிகை தொழில் குறித்து விரிவாக சொல்லுங்கள்.
பதில்: 1984 ஆம் ஆண்டில், பதிப்புரிமை குற்றச்சாட்டில் இவரின் கணவர் சேதி சிறையில் அடைக்கப்பட்டார், ஆனால் எந்த பாக்கித்தான் செய்தித்தாளும் கைதுக்கு எதிர்ப்பு தெரிவிக்கவில்லை. இது மொசின் மற்றும் சேதி தங்கள் சொந்த செய்தித்தாளைத் தொடங்க விரும்பியது. தனது கணவரது பெயருக்கு ஏற்கனவே இவப்பெயர் இருந்ததால், இவர்கள் மொசின் பெயரில் ஒரு வெளியீட்டு உரிமத்திற்கு விண்ணப்பித்தனர். விண்ணப்பத்தைப் பற்றி விவாதிக்க நவாஸ் ஷெரீப்பின் அலுவலகத்திற்கு அழைக்கப்பட்ட சுக்னு மொசின் அவர்களிடம், சமூக அரட்டை விசயங்களும், திருமண நிகழ்வுகளின் புகைப்படங்களையும் வெளியிடத் திட்டமிட்டுள்ளோம்" எனக் கூறினார்.இது இறுதியாக 1987 இல் அங்கீகரிக்கப்பட்டது, ஆனால் மொசின் தளபதி ஜியா உல் ஹக்கின் சர்வாதிகாரத்தின் போது முதல் பிரச்சினை வெளிவருவதைத் தவிர்க்க ஒரு வருட தாமதத்தை கோரினார். இதன் முதல் இதழ் மே 1989 இல் வெளிவந்தது.
கேள்வி: சுக்னு மொசின் - 1999 கடத்தல் சம்பவம் பற்றி நீங்கள் என்ன அறிந்துள்ளீர்கள்?
பதில்: 1999 ஆம் ஆண்டின் துவக்கத்தில், சேதி பிபிசி தொலைக்காட்சி நிகழ்ச்சிக்கு நேர்காணல் அளித்தார். பாக்கித்தான் அரசாங்கத்தின் ஊழலை அம்பலப்படுத்த இந்த திட்டம் திட்டமிடப்பட்டது.{ மே 1999 தொடக்கத்தில், சேதி கைது செய்யப்படுவதாக எச்சரிக்கப்பட்டார். 8 மே 1999 அன்று, சேதி இவரது வீட்டில் இருந்து அரசாங்க முகவர்களால் அழைத்துச் செல்லப்பட்டார். குறைந்தது எட்டு ஆயுதம் ஏந்திய அதிகாரிகள் தங்கள் வீட்டிற்குள் நுழைந்ததாக மொசின் கூறினார்; குடும்பத்தின் பாதுகாவலர்கள் தாக்கப்பட்டனர்; மற்றும் எந்த பிடிஆணையும் காட்டப்படவில்லை. சேதிக்கு அச்சுறுத்தல் விடுக்கப்பட்டு, இவரது கை , கால்கள் கட்டப்பட்டு மற்றொரு அறையில் அடைக்கப்பட்டார். கைதுக்கான காரணம் சுமார் ஒரு மாத காலமாக தெரிவிக்கப்படவில்லை. லாகூர் உள்ள இராணுவ புலனாய்வு குழு, சேவைகளிடை உளவுத்துறை காவலில் வைக்கப்பட்டார்.